3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์

(1) ผลิตภัณฑ์น้ำมันดิบ (Crude Oil)

1.1 น้ำมันปาล์มดิบ (Crude Palm Oil : CPO)

เป็นผลิตภัณฑ์ที่ได้จากการสกัดผลปาล์มสด (Fresh Fruit Bunch) โดยเฉลี่ยผลปาล์มสดสมบูรณ์
100 กก. จะให้น้ำมันปาล์มดิบประมาณ 18 กก. และเมล็ดในปาล์ม 5 กก. (ที่มา :
จากกรมเศรษฐกิจการเกษตร)
ซึ่งถือเป็นสินค้ากึ่งสำเร็จรูปที่ใช้เป็นวัตถุดิบส่งต่อไปยังโรงกลั่นน้ำมันปาล์มเพื่อผ่านกรรมวิธีทำให้บริสุทธิ์
หลังจากนั้นจะถูกนำไปใช้เป็นวัตถุดิบในอุตสาหกรรมอาหาร ได้แก่ บะหมี่สำเร็จรูป
และขนมขบเคี้ยวต่างๆ เนยเทียม ครีมเทียม นมข้นหวานและจืด
หรือน้ำมันพืชประกอบอาหารในครัวเรือน
หรือใช้เป็นวัตถุดิบสำหรับอุตสาหกรรมที่ไม่ใช่ผลิตภัณฑ์อาหาร ได้แก่ อุตสาหกรรมการทำสบู่
ผงซักฟอก เครื่องสำอาง เทียนไข กรดไขมันอิสระ สี ยา น้ำมันหล่อลื่น ฯลฯ เป็นต้น

ในปัจจุบันน้ำมันปาล์มดิบเป็นวัตถุดิบของบริษัทฯ ในการนำไปผ่านกรรมวิธีกลั่นบริสุทธิ์
เพื่อส่งต่อไปยังลูกค้ากลุ่มอุตสาหกรรม และลูกค้ากลุ่มคอนซูเมอร์เพื่อทำเป็นน้ำมันพืชบรรจุขวด ปี๊บ
และถุง

1.2 น้ำมันเมล็ดในปาล์ม (Crude Palm Kernel Oil : KO)

ได้จากการสกัดเมล็ดในปาล์ม (Palm Kernel) โดยเฉลี่ยเมล็ดในปาล์มที่สมบูรณ์ 100 กก.
จะให้น้ำมันเมล็ดในปาล์ม 40 กก. ซึ่งมีคุณสมบัติใกล้เคียงกับน้ำมันมะพร้าวมากที่สุด
ปกติน้ำมันมะพร้าวจะมีคุณสมบัติที่เหมาะสมกับการใช้ในอุตสาหกรรมต่อเนื่องที่ไม่ใช่ผลิตภัณฑ์อาหารเป็นอันมาก
แต่เนื่องจากน้ำมันมะพร้าวมีปริมาณที่ไม่เพียงพอกับความต้องการ
น้ำมันเมล็ดในปาล์มซึ่งมีคุณสมบัติที่ไม่แตกต่างจากน้ำมันมะพร้าว
จึงมีความเหมาะสมที่จะใช้ทดแทนน้ำมันมะพร้าวได้
ปกติราคาน้ำมันเมล็ดในปาล์มจะอยู่ในช่วงใกล้เคียงกับน้ำมันมะพร้าว โดยทั่วไปน้ำมันเมล็ดในปาล์ม
อาจจะถูกนำไปใช้ในลักษณะเดียวกับน้ำมันปาล์ม คือ ใช้ในการบริโภคในครัวเรือน
และในอุตสาหกรรมอาหารได้แก่ การทำเนยเทียม ครีมเทียม ไขมันทำขนมปัง ลูกอม
หรือใช้ในอุตสาหกรรมที่ไม่ใช่ผลิตภัณฑ์อาหาร ได้แก่ อุตสาหกรรมการทำสบู่ ผงซักฟอก
และกรดไขมันอิสระ เป็นต้น ทั้งนี้
น้ำมันเมล็ดในปาล์มสามารถสกัดได้เฉพาะในโรงงานสกัดน้ำมันปาล์มแบบทันสมัย
ที่มีการแยกเอาเมล็ดในปาล์มออกมาจากเส้นใยของผลปาล์มเท่านั้น

(2) ผลิตภัณฑ์น้ำมันบริสุทธิ์ (RBD Oil)

2.1 น้ำมันปาล์มบริสุทธิ์ (RBD Palm Oil : RPO)

ได้จากการนำน้ำมันปาล์มดิบเข้ากระบวนการกลั่นน้ำมันปาล์มดิบเพื่อทำให้บริสุทธิ์
ซึ่งจะถูกจำหน่ายต่อไปยังอุตสาหกรรมต่อเนื่องทางด้านอาหารต่างๆ เช่น
อุตสาหกรรมผลิตบะหมี่กึ่งสำเร็จรูป ขนมขบเคี้ยว หรืออุตสาหกรรมอาหารอื่นๆ
โดยเฉพาะประเภททอด นอกจากนี้ ยังใช้กับอุตสาหกรรมการผลิตเนยเทียม ครีมเทียม ไอศกรีม
นมข้นหวาน ฯลฯ เป็นต้น

2.2 น้ำมันเมล็ดในปาล์มบริสุทธิ์ (RBD Palm Oil : RKO)

ได้จากการนำน้ำมันเมล็ดในปาล์มเข้ากระบวนการกลั่นน้ำมันเมล็ดในปาล์มเพื่อทำให้บริสุทธิ์
ซึ่งจะถูกจำหน่ายต่อไปยังอุตสาหกรรมโอลีโอเคมีคอล รวมถึงอุตสาหกรรมผลิตไบโอดีเซล

2.3 น้ำมันปาล์มโอเลอิน (RBD Palm Olein : ROL)

ได้จากการนำน้ำมันปาล์มบริสุทธิ์มาผ่านกระบวนการแยกไข
ซึ่งไขที่แยกออกมานั้นจะเป็นผลิตภัณฑ์ผลพลอยได้อย่างหนึ่ง โดยทั่วไปเรียกว่า ไขปาล์มบริสุทธิ์
ซึ่งจะกล่าวถึงต่อไปในหัวข้อผลิตภัณฑ์ผลพลอยได้
น้ำมันปาล์มโอเลอินที่ได้จะถูกนำมาจำหน่ายให้กับอุตสาหกรรมประกอบอาหารต่างๆ
หรือถูกนำมาบรรจุในรูปขวดตรา “ลีลา”, “รีโอ” และสินค้าที่รับผลิตภายใต้ตรา “คาร์ฟูร์”
รวมทั้งบรรจุในรูปของปี๊บและถุง ตรา “ลีลา”

(3) ผลิตภัณฑ์ผลพลอยได้ (By Product)

3.1 ไขปาล์มบริสุทธิ์ (RBD Palm Stearin : RHST)

เป็นผลิตภัณฑ์ที่ได้จากกระบวนการแยกไขออกจากน้ำมันปาล์มบริสุทธิ์ นำไปใช้ในอุตสาหกรรมต่างๆ
เช่น การผลิตเนยเทียม มาการีน สบู่ อุตสาหกรรมอาหารสัตว์ รวมไปถึงการผลิตไบโอดีเซล

3.2 กรดไขมันปาล์ม (Palm Fatty Acid Distillate : PFAD)

เป็นผลิตภัณฑ์ที่ได้จากกระบวนการแยกกรดออกจากน้ำมันปาล์มดิบในโรงกลั่นน้ำมันปาล์มบริสุทธิ์
นำไปใช้ในอุตสาหกรรมต่างๆ เช่น โอลีโอเคมีคอล การผลิตสบู่ และอุตสาหกรรมอาหารสัตว์
เป็นต้น

3.3 กรดไขมันเมล็ดในปาล์ม (Palm Kernel Fatty Acid Distillate : KFAD)

เป็นผลิตภัณฑ์ที่ได้จากกระบวนการแยกกรดออกจากน้ำมันเมล็ดในปาล์มในโรงกลั่นน้ำมันเมล็ดในปาล์มบริสุทธิ์
นำไปใช้ในอุตสาหกรรมต่างๆ เช่น โอลีโอเคมีคอล รวมถึงการผลิตไบโอดีเซล

3.4 กากเมล็ดในปาล์ม (Kernel Meal : KM)

เป็นผลิตภัณฑ์ที่ได้จากกระบวนการผลิต สามารถนำไปใช้ในอุตสาหกรรมอาหารสัตว์
โดยเฉพาะอย่างยิ่ง สัตว์ใหญ่ เช่น โค กระบือ เป็นต้น

(4) ผลิตภัณฑ์ปาล์ม

  4.1 กล้าปาล์ม (Palm Seedling)

เป็นผลิตภัณฑ์ที่ได้จากการเพาะเมล็ดพันธุ์ปาล์ม เพื่อให้ได้กล้าปาล์มพันธุ์ที่มีคุณภาพ
ที่ให้ผลผลิตต่อต้นที่ดีและสม่ำเสมอ โดยกล้าปาล์มที่ทำการพัฒนาและวิจัย
จะถูกนำมาจำหน่ายให้แก่เกษตรกร ผู้ปลูกปาล์มน้ำมัน

การส่งเสริมการลงทุน

บริษัทฯได้รับสิทธิพิเศษทางภาษีจากคณะกรรมการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่างๆ ที่กำหนดไว้
บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

+----------------------------------+-----------+-----------+----------+---+
| รายละเอียด                        |           |           |          |   |
+----------------------------------+-----------+-----------+----------+---+
| 1.  บัตรส่งเสริมเลขที่                | 1528/2537 | 102       | 1076     |   |
|                                  |           | 5(2)/2548 | (9)/2551 |   |
+----------------------------------+-----------+-----------+----------+---+
| 2.  เพื่อส่งเสริมการลงทุนในกิจการ      | ผล        | ผลิตน้ำ     | ก๊าซชีวภาพ |   |
|                                  | ิตน้ำมันปาล์ม | มันพืชบริสุทธิ์ |          |   |
+----------------------------------+-----------+-----------+----------+---+
| 3.  สิทธิประโยชน์สำคัญที่ได้รับ          |           |           |          |   |
+----------------------------------+-----------+-----------+----------+---+
|   3.1                            | 8 ปี       | 8 ปี       | 8 ปี      |   |
|   ได้รับย                          |           |           |          |   |
| กเว้นภาษีเงินได้นิติบุคคลสำหรับกำไรสุทธิที่ไ | (สิ้นสุดแล้ว) |           |          |   |
| ด้จากการประกอบกิจการที่ได้รับการส่งเสริม |           |           |          |   |
|   และได้รับยกเว้นไม่ต้องนำเงินปันผลจาก  |           |           |          |   |
| กิจการที่ได้รับการส่งเสริมซึ่งได้รับยกเว้นภา |           |           |          |   |
| ษีเงินได้นิติบุคคลไปรวมคำนวณเพื่อเสียภาษีเ |           |           |          |   |
| งินได้ในกรณีที่บริษัทฯมีผลขาดทุนเกิดขึ้นในระ |           |           |          |   |
| หว่างเวลาที่ได้รับยกเว้นภาษีเงินได้นิติบุคคล |           |           |          |   |
|                                  |           |           |          |   |
|   นี้                              |           |           |          |   |
|   อนุญาตให้บริษัทฯนำผลขาดท           |           |           |          |   |
| ุนดังกล่าวมาหักกลบกับผลกำไรที่เกิดขึ้นภายห |           |           |          |   |
| ลังระยะเวลาที่ได้รับยกเว้นภายในเวลาห้าปี |           |           |          |   |
|   นับแต่วันที่พ้นกำหนดที่ได้รับยกเว้น       |           |           |          |   |
+----------------------------------+-----------+-----------+----------+---+
|   3.2                            | ได้รับ      | ไม่ได้รับ    | ไม่ได้รับ   |   |
|   ได้รับลดหย่อนภาษีเงินได้นิติบุคคลสำ     |           |           |          |   |
| หรับกำไรสุทธิที่ได้รับจากการลงทุนในอัตราร |           |           |          |   |
| ้อยละห้าสิบของอัตราปกติเป็นระยะเวลาห้าปี |           |           |          |   |
|   นับจากวันที่พ้นกำหนดระยะเวลาการได   |           |           |          |   |
| ้รับยกเว้นภาษีเงินได้นิติบุคคลดังกล่าวข้างต้น |           |           |          |   |
+----------------------------------+-----------+-----------+----------+---+
|   3.3 ได้รับอนุญาตให้หักค่าขนส่ง        | ได้รับ      | ไม่ได้รับ    | ไม่ได้รับ   |   |
|   ค่าไฟฟ้าและค่าประปาส              |           |           |          |   |
| องเท่าของค่าใช้จ่ายดังกล่าวเป็นระยะเวลา | (สิ้นสุดแล้ว) |           |          |   |
|   10 ปี                           |           |           |          |   |
+----------------------------------+-----------+-----------+----------+---+
|   3.4                            | ได้รับ      | ได้รับ      | ได้รับ     |   |
|   ได้รับอนุญาตใ                     |           |           |          |   |
| ห้หักเงินลงทุนในการติดตั้งหรือก่อสร้างสิ่งอำ | (สิ้นสุดแล้ว) |           |          |   |
| นวยความสะดวกร้อยละยี่สิบห้าของเงินลงทุน |           |           |          |   |
|   น                              |           |           |          |   |
| อกเหนือไปจากการหักค่าเสื่อมราคาตามปกติ |           |           |          |   |
+----------------------------------+-----------+-----------+----------+---+
|   3.5                            | ได้รับ      | ได้รับ      | ได้รับ     |   |
|   ได้รับยกเว้นอากรขาเข้าสำหรับ        |           |           |          |   |
| เครื่องจักรตามที่คณะกรรมการพิจารณาอนุมัติ | (สิ้นสุดแล้ว) | (สิ้นสุดแล้ว) |          |   |
+----------------------------------+-----------+-----------+----------+---+
|   3.6                            | ได้รับ      | ไม่ได้รับ    | ไม่ได้รับ   |   |
|   ได้รับลดหย่อนอากรขาเข             |           |           |          |   |
| ้าสำหรับวัตถุดิบหรือวัสดุจำเป็นที่นำเข้ามาใช | (สิ้นสุดแล้ว) |           |          |   |
| ้ในการผลิตเพื่อจำหน่ายในประเทศในอัตราร |           |           |          |   |
| ้อยละเจ็ดสิบห้าของอัตราปกติเป็นระยะเวลา |           |           |          |   |
|   1 ปี นับตั้งแต่วันนำเข้าวันแรก         |           |           |          |   |
+----------------------------------+-----------+-----------+----------+---+
| 4.  วันที่เริ่มใช้สิทธิตามบัตรส่งเสริม      | 25        | 3         | -        |   |
|                                  | กรกฎาคม   | พฤศจิกายน  |          |   |
|                                  | 2538      | 2548      |          |   |
+----------------------------------+-----------+-----------+----------+---+

3.2 การตลาดและภาวะการแข่งขัน

3.2.1 กลยุทธ์ทางการตลาด

บริษัทฯ มีนโยบายควบคุมขั้นตอนการผลิต เพื่อรักษาระดับมาตรฐาน นอกจากนี้
ยังมีนโยบายด้านคุณภาพและการบริการ ที่สนองตอบความต้องการของลูกค้าในด้านต่างๆ
เพื่อให้มีความสัมพันธ์อันดีระหว่างกัน เช่น การให้ข้อมูลข่าวสารที่มีประโยชน์
และตรงตามความจริงแก่ลูกค้า การวัดความพึงพอใจของลูกค้าต่อสินค้า และบริการ
รวมไปถึงการศึกษาและนำเครื่องมือทางการตลาดมาใช้ เพื่อช่วยในการวิเคราะห์
และตัดสินใจในทิศทางของบริษัทฯ ในระยะยาว ในขณะเดียวกัน บริษัทฯ
ยังได้มุ่งเน้นงานวิจัยพันธุ์ปาล์ม เพื่อเป็นแหล่งรวบรวมความรู้ ข้อมูลงานวิจัย
และนำมาใช้ในการเพาะเมล็ดพันธุ์ปาล์ม เพื่อให้ได้มาซึ่งสายพันธุ์ที่ดี กล้าปาล์มที่มีความเหมาะสม
กับสภาพแวดล้อมในการปลูกปาล์มของเกษตรกร ในพื้นที่ที่มีความแตกต่างกัน
ตลอดจนการเผยแพร่ให้ข่าวสารความรู้ต่างๆ แก่เกษตรกรทั่วไป

บริษัทฯ มีพื้นที่ปลูกปาล์มน้ำมันประมาณ 20,000 ไร่ การจัดการด้านการดูแลสวนปาล์ม
เป็นไปตามหลักวิชาการ ซึ่งในช่วงแรกๆ มีการใส่ปุ๋ยเคมี
และการใช้สารเคมีในการกำจัดวัชพืชและศัตรูพืช มีมูลค่าหลายล้านบาทต่อปี ต่อมาบริษัทฯ
ตระหนักและคำนึงถึงสิ่งแวดล้อม จึงได้พยายามดำเนินธุรกิจโดยการนำสิ่งที่เหลือใช้จากโรงงาน
กลับมาใช้กับสวนปาล์มเพื่อก่อให้เกิดประโยชน์สูงสุด อาทิเช่น ทะลายปาล์ม กากตะกอนบ่อน้ำเสีย
ขี้เถ้า ขี้แป้ง และกากดีแคนเตอร์ มาใช้ในสวนปาล์มของบริษัทฯ เพื่อทดแทนปุ๋ยเคมี
ส่วนงานด้านการปราบวัชพืช จากที่เคยใช้สารเคมีก็เปลี่ยนมาเป็นการปลูกพืชคลุมดินแทน
และเลือกกำจัดวัชพืชบางประเภท สามารถลดค่าใช้จ่ายด้านสารเคมีลงได้มาก ทั้งนี้บริษัทฯ
ได้นำวิธีการทางธรรมชาติโดยการเลี้ยงนกแสก เพื่อควบคุม
และกำจัดประชากรหนูเข้ามาใช้แทนการกำจัดด้วยสารเคมี โดยมีวัตถุประสงค์
เพื่อลดความเสียหายของผลผลิตทะลายปาล์มสด ด้วยการควบคุมประชากรหนูโดยไม่ใช้สารเคมี
ซึ่งจะลดค่าใช้จ่ายในการซื้อสารเคมี ได้ปีละนับล้านบาท

ในปี 2551 ทางบริษัทฯ ได้มีการแบ่งกลุ่มธุรกิจออกเป็น 5 กลุ่มหลัก ตามลักษณะของกลุ่มลูกค้า
และเพื่อการวางแผนการทำตลาดได้อย่างเหมาะสม โดยแบ่งออกเป็น

1. กลุ่มตลาดอุตสาหกรรม

2. กลุ่มตลาดพลังงาน

3. กลุ่มตลาดแบ่งบรรจุ

4. กลุ่มตลาดคอนซูเมอร์

5. กลุ่มตลาดส่งออก

ซึ่งยังผลให้การบริหารงานเกิดความสะดวก
และมีความคล่องตัวมากขึ้นตามพฤติกรรมของแต่ละกลุ่มธุรกิจ รวมทั้งในปี 2551 บริษัทฯ
ได้มีการปรับปรุงโครงสร้างผังองค์กรให้มีความเหมาะสมยิ่งขึ้น และมุ่งเน้นการทำงานเป็นทีม
การให้บริการที่ดีและมีประสิทธิภาพแก่ลูกค้าของบริษัทฯ

นโยบายราคา

ระดับราคาของผลปาล์มสด น้ำมันปาล์มดิบ น้ำมันเมล็ดในปาล์ม
น้ำมันปาล์มบริสุทธิ์และน้ำมันปาล์มโอเลอิน ถูกกำหนดโดยปัจจัยต่างๆ หลายประการด้วยกัน ได้แก่

* นโยบายของรัฐในการกำหนดราคาและควบคุมการนำเข้า การส่งออก

* นโยบายของรัฐในการเข้าแทรกแซงตลาด เพื่อช่วยเหลือเกษตรกร

* นโยบายของรัฐในการผลักดันให้เกิดการนำน้ำมันปาล์มไปใช้เพื่อการผลิตไบโอดีเซล

* โรงสกัดน้ำมันปาล์มดิบ

* โรงกลั่นน้ำมันปาล์ม

* ระดับราคาน้ำมันดิบในตลาดโลก

* ระดับราคาน้ำมันปาล์มและน้ำมันถั่วเหลืองในตลาดโลก

* ระดับราคาน้ำมันพืชชนิดอื่นที่สามารถใช้ทดแทนกันได้

* การพยายามลักลอบนำเข้าน้ำมันปาล์มจากประเทศเพื่อนบ้าน

* ปริมาณผลผลิตที่ออกสู่ตลาด

* ปริมาณ Stock วัตถุดิบ และสินค้าที่ผลิตแล้วของแต่ละโรงงาน

* ปริมาณมูลภัณฑ์กันชน (Buffer Stock) ขององค์การคลังสินค้า

จากปัจจัยต่างๆ ดังกล่าวจะเห็นว่าราคาวัตถุดิบของบริษัทฯ จะถูกกำหนดจากหลายฝ่าย
โดยในสภาพปกติจะถูกกำหนดจากอุปสงค์และอุปทานในตลาด
อย่างไรก็ตามในกรณีอุปสงค์หรืออุปทานมีมากเกินความต้องการ
ราคาตลาดจะถูกควบคุมโดยการแทรกแซงตลาดด้วยการประกันราคาขั้นต่ำของผลปาล์มสดเพื่อป้องกันไม่ให้ราคาตกต่ำเกินไป
และถูกกำหนดเพดานราคาสินค้าสำเร็จรูปเพื่อไม่ให้ราคาสูงจนเกินไป
รวมไปถึงมาตรการควบคุมการนำเข้าต่างๆ
ทั้งนี้เกษตรกรผู้ปลูกปาล์มและผู้บริโภคจะเป็นผู้ได้รับประโยชน์ดังกล่าว

จากข้อจำกัดดังกล่าว ทำให้นโยบายราคาสินค้าของบริษัทฯ เป็นไปตามภาวะและกลไกของตลาด
ซึ่งบริษัทฯ จะขายสินค้าในราคาที่สามารถแข่งขันได้โดยให้มีผลกระทบในเรื่องต้นทุนสินค้าน้อยที่สุด
การซื้อขายด้วยสัญญาระยะยาวมักไม่ค่อยได้รับความนิยม
เนื่องจากมีความเสี่ยงทั้งกับตัวผู้ซื้อและผู้ขายเอง
ส่วนใหญ่เป็นการซื้อขายสินค้าด้วยสัญญาระยะสั้นหรือเป็นแบบราคาซื้อขาย ณ วันนั้น (Spot Price)

สำหรับราคาของกากเมล็ดในปาล์ม
จะถูกกำหนดจากราคาเปรียบเทียบของกากอาหารสัตว์ประเภทต่างๆ เช่น กากถั่วเหลือง
กากรำข้าว ข้าวโพดเลี้ยงสัตว์ และกากเมล็ดในปาล์มชนิด Expeller
ทั้งนี้ราคาของกากเมล็ดในปาล์มจะถูกกำหนดโดยผู้ซื้อ
โดยบ่อยครั้งได้อิงราคาซื้อขายในต่างประเทศเป็นสำคัญ
เนื่องจากกากเมล็ดในปาล์มมีปริมาณน้อยเมื่อเทียบกับวัตถุดิบอาหารสัตว์ประเภทอื่น

3.2.2 การจำหน่ายและช่องทางการจัดจำหน่าย

การจำหน่ายผลิตภัณฑ์ต่างๆ ของบริษัทฯ ส่วนมากเป็นการขายส่งแก่ผู้ซื้อรายใหญ่ กล่าวคือ
น้ำมันปาล์มดิบและน้ำมันเมล็ดในปาล์มจะถูกขายให้กับโรงกลั่นน้ำมันบริสุทธิ์
และโรงงานอุตสาหกรรมต่อเนื่องต่างๆ โดยตรง ณ ราคาซื้อขายหน้าโรงงานของผู้ซื้อ
ส่วนน้ำมันปาล์มบริสุทธิ์และน้ำมันปาล์มโอเลอินจะถูกจำหน่ายให้แก่โรงงานอุตสาหกรรม
และผู้ค้าส่งรายใหญ่ โดยแบ่งเป็นน้ำมันพืชบรรจุขวด บรรจุปี๊บ และบรรจุถุง
สำหรับจำหน่ายให้ผู้บริโภคทั่วไปและส่งเป็นรถ Tanker ให้แก่โรงงานอุตสาหกรรมต่างๆ
ในส่วนของผลิตภัณฑ์ผลพลอยได้ สำหรับไขปาล์มบริสุทธิ์
จะถูกจำหน่ายให้แก่กลุ่มโรงงานอุตสาหกรรมอาหารสัตว์ หรือโรงงานอุตสาหกรรมผลิตไบโอดีเซล
สำหรับกรดไขมันปาล์ม จะถูกจำหน่ายให้แก่กลุ่มโรงงานอุตสาหกรรมอาหารสัตว์
อุตสาหกรรมโอลีโอเคมีคอล โดยการส่งในรูปรถ Tanker และในรูปการบรรจุถัง 200 ลิตร
ในส่วนของกากเมล็ดในปาล์ม บริษัทได้จำหน่ายให้กับกลุ่มผู้เลี้ยงสัตว์รายใหญ่
หรือโรงงานอุตสาหกรรมที่เกี่ยวข้องกับอาหารสัตว์โดยตรง
รวมถึงการจำหน่ายให้เกษตรกรในพื้นที่เพื่อเป็นการส่งเสริมการประกอบอาชีพตามแนวทางของเศรษฐกิจแบบพอเพียง
โดยลักษณะการจำหน่ายผลิตภัณฑ์ต่างๆ ของบริษัทฯ
ส่วนใหญ่เป็นการทำสัญญาซื้อขายในระยะเวลาต่างๆ กัน ซึ่งอาจแบ่งได้เป็น 2 ประเภทคือ

1. สัญญาระยะยาว (Long-term Contract) ระยะเวลามากกว่า 3 เดือนขึ้นไป

2. สัญญาระยะสั้น (Short-term Contract) ระยะเวลาประมาณ 1-3 เดือน

สัญญาดังกล่าวจะกำหนดราคาซื้อขาย ปริมาณและระยะเวลาที่กำหนดส่งมอบ
และข้อตกลงกำหนดมาตรฐานสินค้าเป็นสำคัญ นอกจากการทำสัญญาซื้อขายแล้ว
ยังมีการซื้อขายบางส่วนที่กระทำขึ้นรายวัน ซึ่งใช้ราคาซื้อขาย ณ ราคาของวันนั้นๆ (Spot Price)
เป็นเกณฑ์ สำหรับการซื้อขายในส่วนของสินค้ากลุ่มที่บรรจุขวด ปี๊บ และถุง
ซึ่งจัดจำหน่ายผ่านผู้ค้าส่งรายใหญ่ จะใช้ราคาซื้อขาย ณ ราคาของวันนั้นๆ (Spot Price)
เป็นเกณฑ์เพียงอย่างเดียว

3.2.3 การส่งออก

ในปี 2551 ที่ผ่านมา บริษัทฯ มีการส่งออกทั้งสิ้นเทียบกับการจำหน่ายในประเทศ คิดเป็นสัดส่วน 25
: 75 ซึ่งปริมาณทั้งหมดในการส่งออกนั้น ส่วนใหญ่จะถูกส่งไปยังประเทศมาเลเซีย
และในประเทศพื้นบ้าน อาทิเช่น ลาว จีน และพม่า โดยผ่านทางบริษัทตัวแทน (Trading
Company) ทีมีความน่าเชื่อถือ โดยทั้งนี้ การชำระเงินจะเป็นไปในลักษณะการเปิด Irrevocable
Letter of Credit at sight หรือเงินสด เพื่อเป็นการประกันความเสี่ยง นอกจากนี้ บริษัทฯ
ยังมีการส่งออกไปยังตลาดยุโรปบางส่วน ในรูปผลิตภัณฑ์ Organic Oil

3.2.4 ลักษณะของลูกค้าและสภาพการแข่งขัน

บริษัทฯ เริ่มดำเนินกิจการมาตั้งแต่ปี 2522
จึงมีความสัมพันธ์กับลูกค้าและบุคคลในแวดวงที่เกี่ยวข้องเป็นระยะเวลานาน อนึ่ง
สภาพของบุคคลในอุตสาหกรรมนี้ส่วนมากจะเป็นบุคคลที่มีความสัมพันธ์กันเป็นอย่างดี
สภาพการแข่งขันมีบ้างพอสมควรโดยเฉพาะอย่างยิ่งในเรื่องของราคา
อย่างไรก็ดีลูกค้าส่วนใหญ่ของบริษัทฯ เป็นบริษัทที่มีขนาดใหญ่ และมีความน่าเชื่อถือในวงการ
จึงทำให้ความเสี่ยงของหนี้เสียของบริษัทฯ มีอยู่ในระดับที่ต่ำ
ประกอบกับการขายอยู่ในลักษณะกระจาย ไม่ได้เน้นที่รายใดรายหนึ่งโดยเฉพาะ
จึงไม่มีการขายให้ลูกค้ารายใดเกิน 30% ของยอดขายรวมในระยะ 4 ปีที่ผ่านมา

สำหรับสภาพการแข่งขันในปีที่ผ่านมา ปัญหาการลักลอบนำน้ำมันปาล์มเข้าภายใน
ประเทศลดน้อยลงไปมาก ปัญหาการขาดแคลนวัตถุดิบในประเทศ
อันเนื่องมาจากปริมาณการส่งออกที่สูงมากขึ้น และการนำน้ำมันปาล์ม
ไปใช้ในอุตสาหกรรมผลิตพลังงานทดแทน
ส่งผลให้ภาวะธุรกิจน้ำมันปาล์มมีความเสี่ยงสูงมากขึ้นจากการซื้อวัตถุดิบในการผลิต ได้แก่ผลปาล์มสด
และน้ำมันปาล์มดิบที่มีการปรับราคาสูงขึ้นตามกลไกตลาด
ในช่วงแรกของปีและถือเป็นประวัติการณ์ในรอบ 30 ปี ของธุรกิจอุตสาหกรรมน้ำมันปาล์ม
ในขณะที่สภาพเศรษฐกิจโดยรวมเกิดภาวะชะงักงันอย่างรุนแรงในช่วงปลายปี
ส่งผลให้ภาวะตลาดค่อนข้างซบเซา และมีการซื้อขายค่อนข้างเบาบาง
เนื่องจากราคาปรับตัวลดลงอย่างรวดเร็วสวนทางกับช่วงแรก อย่างไรก็ดี บริษัทฯ
ได้มีการบริหารความเสี่ยง โดยมีการเฝ้าติดตามสถานการณ์ตลาดอย่างต่อเนื่อง
และดูแลภาคการผลิตและการขายให้สอดคล้องกับสภาพการแข่งขันที่รุนแรงอยู่ตลอดเวลา

สัดส่วนการขายแก่ลูกค้ารายใหญ่ 10 รายแรก คิดเป็นร้อยละของยอดขายรวม 3 ปีที่ผ่านมา

ปี 2549 ปี 2550 ปี 2551

48.50 49.08 58.12

3.3 การจัดหาผลิตภัณฑ์หรือบริการ

การจัดหาวัตถุดิบที่นำมาผลิตให้แก่โรงงานนั้น มีอยู่ 2 ช่องทาง ได้แก่
การจัดหาผลปาล์มสดเพื่อสกัดเป็นน้ำมันปาล์มดิบ
และการจัดหาน้ำมันปาล์มดิบจากโรงงานสกัดโดยตรงการจัดหาผลปาล์มสดเพื่อเข้าสู่กระบวนการสกัดน้ำมันปาล์มดิบ
ซึ่งจัดหาจากการรับซื้อผลปาล์มสดหน้าโรงงานจากเกษตรกรผู้ปลูกปาล์มน้ำมันรอบบริเวณโรงงาน 
และอีกส่วนหนึ่งได้ผลปาล์มสดจากสวนของบริษัทฯ เอง
สามารถนำมาผลิตเป็นน้ำมันปาล์มดิบได้ส่วนหนึ่ง
แต่ยังไม่เพียงพอต่อความต้องการใช้ในการผลิตน้ำมันปาล์มบริสุทธิ์สำหรับจัดจำหน่ายไปยังผู้บริโภคและอุตสาหกรรมต่างๆ 
จึงต้องจัดหาน้ำมันปาล์มดิบเพิ่มเติมจากโรงสกัดน้ำมันปาล์มดิบที่มีอยู่ภายในประเทศ
 โดยเฉพาะในเขตภาคใต้

ทั้งนี้ ในปี 2551 ที่ผ่านมา ราคาวัตถุดิบปาล์มน้ำมันและน้ำมันปาล์มมีความผันผวนอย่างรุนแรง
จากปัจจัยภายในที่ปริมาณผลผลิตไม่เพียงพอต่อความต้องการภายในประเทศจนต้องมีการอนุญาตให้นำเข้าวัตถุดิบส่วนหนึ่งเพื่อชดเชยกับความต้องการใช้ภายในประเทศ 
ประกอบกับราคาน้ำมันปิโตรเลียมในตลาดโลกพุ่งสูงแตะระดับ 147 ดอลล่าร์/บาร์เรล
ทำให้ความต้องการพลังงานทดแทน ได้แก่ น้ำมันปาล์มไบโอดีเซล พุ่งสูงขึ้น 
ส่งผลให้ราคาวัตถุดิบในประเทศสูงขึ้นอย่างมาก 
แต่หลังจากเกิดวิกฤตภาคการเงินในสหรัฐอเมริกา  ราคาน้ำมันปิโตรเลียมตกต่ำลงอย่างรวดเร็ว
ความต้องการพลังงานทดแทนหายไปจากตลาด ประกอบกับผลผลิตออกสู่ตลาดในปริมาณมาก
ทำให้ราคาวัตถุดิบทั้งผลปาล์มสดและน้ำมันปาล์มดิบตกต่ำลงอย่างรวดเร็วเช่นเดียวกัน
จนต้องมีการประกันราคารับซื้อผลปาล์มสดและรับซื้อน้ำมันปาล์มดิบเพื่อระบายอุปทานส่วนเกินออกจากตลาดไปจากภาครัฐ

สำหรับปี 2551 ภาวะความผันผวนของราคาวัตถุดิบยังคงมีต่อเนื่องจากปีที่ผ่านมา
จากปัจจัยดังกล่าวข้างต้นที่อาจส่งผลกระทบต่อความผันผวนด้านราคาได้  บริษัทฯ
จึงมีการติดตามสถานการณ์อย่างใกล้ชิด  ในด้านของปริมาณวัตถุดิบ
รัฐบาลมีการส่งเสริมพื้นที่ปลูกปาล์มเพิ่มขึ้น
จึงคาดว่าจะยังมีวัตถุดิบเพียงพอต่อความต้องการในตลาด 
แต่ด้านสภาพอากาศที่อาจได้รับผลกระทบจากปรากฎการณ์ลานีนา
ซึ่งทำให้เกิดภาวะฝนตกและอากาศหนาวเย็นนานกว่าปกติ 
จะส่งผลกระทบต่อการควบคุมคุณภาพวัตถุดิบที่ทำให้ควบคุมยากมากขึ้น 
นอกจากนี้ยังคงติดตามความต้องการพลังงานทดแทน
 ซึ่งจะส่งผลกระทบต่อความผันผวนด้านราคาวัตถุดิบเนื่องจากเข้ามาดึงปริมาณอุปทานส่วนหนึ่งออกไปจากตลาดน้ำมันปาล์ม

ผลกระทบต่อสิ่งแวดล้อม 

ผลกระทบจากกระบวนการผลิตและวัสดุเหลือใช้ อยู่ภายใต้การควบคุมของกระทรวงอุตสาหกรรม
ทั้งนี้บริษัทฯ ยังได้มีการนำผลผลิต เช่น ทะลายเปล่า ใยปาล์ม กะลา
มาเป็นเชื้อเพลิงสำหรับผลิตพลังงานภายในโรงงาน ขณะที่กากดีแคนเตอร์
และน้ำเสียที่ได้จากกระบวนการผลิตที่ไม่ได้ใช้ประโยชน์ ทางบริษัทฯ
ได้นำมาใช้เป็นวัตถุดิบในการผลิตก๊าซชีวภาพ เพื่อใช้ในโรงงาน
และเหลือเป็นปุ๋ยส่งเข้าสวนปาล์มของบริษัทฯ
เพื่อใช้ในการปรับคุณภาพดินและเป็นแหล่งแร่ธาตุที่เป็นประโยชน์แก่ปาล์มน้ำมันในสวนปาล์มอีกด้วย

โดยในปี 2551 ในส่วนของโครงการ Organic Oil ที่บริษัทฯ ได้ดำเนินการต่อเนื่องมาจากปีก่อน
ในการใช้ปุ๋ยชีวภาพเพื่อช่วยลดการใช้สารเคมี และการขยายพันธุ์นกแสก (Barn Owe Project)
เพื่อนำมาใช้ในการกำจัดศัตรูพืช เช่น ประชากรหนูในสวนปาล์ม ซึ่งช่วยลดการใช้ยาปราบศัตรูพืช
ผลของการดำเนินโครงการในปีที่ผ่านมาสำเร็จตามแผนที่ได้กำหนดไว้
ซึ่งนับว่าสามารถช่วยในการลดต้นทุนของบริษัทฯ ทางด้านสวนปาล์มได้เป็นอย่างดี
โดยเฉพาะการขยายพันธุ์นกแสก ที่ได้มีการขยายพื้นที่ควบคุมสวนปาล์มของบริษัทฯ ขึ้นไปถึงระดับ
10,000 ไร่ ในปัจจุบัน

3.4 งานที่ยังไม่ได้ส่งมอบ

-ไม่มี-